**Obavijest o početku redovite nastave za učenike od 1. do 4. razreda osnovne škole**

Poštovani roditelji,

temeljem obavijesti Ministarstva znanosti i obrazovanja, a prema mišljenju Hrvatskog zavoda za javno zdravstvo, zbog aktualno povoljne epidemiološke situacije u osnovnim školama na području Krapinsko-zagorske županije nastavlja se redovita nastava za učenike od 1. do 4. razreda osnovne škole.

Nastava za sve učenike razredne nastave **počinje dana 25. svibnja 2020. godine**, prema rasporedu koji će biti dostupan na oglasnim pločama i mrežnim stranicama osnovnih škola.

S danom početka nastave **počinje i organizirani prijevoz za učenike** koji ostvaruju pravo na prijevoz.

Nastava za učenike organizira se sukladno Preporukama za organizaciju rada u razrednoj nastavi i upute za vrednovanje i ocjenjivanje od 25. svibnja 2020. Ministarstva znanosti i obrazovanja te Upute za sprječavanje i suzbijanje epidemije COVID-19 vezano za rad predškolskih ustanova i razrednu nastavu od 1. do 4. razreda te posebne razredne odjele i rad s djecom s teškoćama koja imaju pomoćnika u nastavi Hrvatskog zavoda za javno zdravstvo.

Preporuke nadležnog ministarstva za organizaciju rada u razrednoj nastavi, Upute za sprečavanje i suzbijanje epidemije COVID-19 te web adrese osnovnih škola dostupne su u prilogu obavijesti.

**Molimo roditelje da se detaljno upoznaju s navedenim preporukama i uputama.**

Svim učenicima, roditeljima, učiteljima i ostalim dionicima odgojno-obrazovnog procesa želimo uspješan nastavak rada u novonastalim okolnostima!

Upravni odjel za obrazovanje, kulturu, šport i tehničku kulturu